|  |
| --- |
| **Modificări legislative propuse la proiectul de OUG privind instituirea unor măsuri în derularea Programului național de dezvoltare locală și a Programului național de investiții „Anghel Saligny”** |

|  |  |  |
| --- | --- | --- |
| **Text inițial** | **Propunere amendament** | **Justificare** |
| **Art. VI**. Începând cu data intrării în vigoare a prezentei ordonanțe de urgență, se pot încheia contracte de finanțare prin Programul național de investiții „Anghel Saligny” pentru obiectivele de investiţii din categoria prevăzută la art. 4 alin. (1) lit. c) din Ordonanța de urgență a Guvernului nr. 95/2021, aprobată cu modificări și completări prin Legea nr. 183/2022, care se află pe amplasamente din interiorul localităţilor, fără a fi necesară îndeplinirea condițiilor prevăzute la art. 4 alin. (6) și (7) din aceeași ordonanță de urgență, în situația în care sistemele de alimentare cu apă şi canalizare ce fac obiectul unor investiții situate pe același amplasament cu obiectivul de investiții, sunt finanțate în cadrul Programului Operațional Infrastructură Mare, iar operatorul regional al serviciului de alimentare cu apă și/sau canalizare își exprimă acordul privind realizarea în paralel a obiectivelor de investiții finanțate prin Programul național de investiții „Anghel Saligny” cu sistemele finanțate prin Programul Operațional Infrastructură Mare | **Art. VI**. Începând cu data intrării în vigoare a prezentei ordonanțe de urgență, se pot încheia contracte de finanțare prin Programul național de investiții „Anghel Saligny” pentru obiectivele de investiţii din categoria prevăzută la art. 4 alin. (1) lit. c) din Ordonanța de urgență a Guvernului nr. 95/2021, aprobată cu modificări și completări prin Legea nr. 183/2022, care se află pe amplasamente din interiorul localităţilor, fără a fi necesară îndeplinirea condițiilor prevăzute la art. 4 alin. (6) și (7) din aceeași ordonanță de urgență, în situația în care sistemele de alimentare cu apă şi canalizare ce fac obiectul unor investiții situate pe același amplasament cu obiectivul de investiții, sunt finanțate în cadrul Programului Operațional Infrastructură Mare **sau prin Programul național de investiții „Anghel Saligny”** iar operatorul regional al serviciului de alimentare cu apă și/sau canalizare își exprimă acordul privind realizarea în paralel a obiectivelor de investiții finanțate prin Programul național de investiții „Anghel Saligny” cu sistemele finanțate prin Programul Operațional Infrastructură Mare | În cadrul Programul Național de Investiții “Anghel Saligny” pentru Consiliul Judeţean Harghita în fost aprobat la finanțare obiectivul de investiții: Reabilitare DJ 137 în valoare de 140.000.000,00 lei.În vederea semnării contractului de finanțare au fost încărcate în platformă documentele solicitate prin adresa de înștiințare a aprobării spre finanțare a obiectivului de investiții “Reabilitare DJ 137”. După verificarea documentelor încărcate, pe baza solicitărilor de clarificare primite de la MDLPA, Consiliul Județean Harghita are obligația de a încărca documente doveditoare pentru îndeplinirea condițiilor prevăzute la art.4 alin (6) lit. (a) și (b) din OUG nr.95/2021, respectiv:*“(6) Se poate acorda finanțare pentru obiectivele de investiții din categoria prevăzută la alin. (1) lit. c), care se află pe amplasamente din interiorul localităților, unde:**a) au fost finalizate sistemele de alimentare cu apă și canalizare;**b) sunt în curs de realizare lucrările la sistemele de alimentare cu apă și canalizare; ”*Astfel semnarea contractului de finanțare Reabilitare DJ 137 este condiționată de finalizarea/recepționarea/realizarea sistemelor de alimentare cu apă și canalizare în interiorul localităților pe care traversează acest drum.Însă nu suntem în măsură să respectăm obligația de a prezenta PVRTL sau PVR parțial (însoțite de o adresă din care să reiasă amplasamentul lucrărilor recepționate și tipul lucrărilor recepționate (apă/canalizare), întrucât întocmai pentru realizarea acestor lucrări de apă/canalizare comuna Feliceni a solicitat finanțare din programul național PNI Anghel Saligny, contractul de finanțare fiind în curs clarificare/semnare.Având în vedere cele prezentate, este evident faptul, că în lipsa acestor finanțări atât pentru comune, cât și pentru Județul Harghita, realizarea obiectivului de investiții „Reabilitare DJ 137” este periclitată.Prin urmare, ne adresăm către Dvs. cu rugămintea de a elimina necesitatea îndeplinii condițiilor prevăzute la art. 4 alin. (6) și (7) din Ordonanță de Urgență nr. 95/2021, aprobată cu modificări și completări prin Legea nr. 183/2022, mai ales în cazurile în care este și Consiliului Județean Harghita, suprapunerea drumului județean cu traseul lucrărilor de apă/canalizare reprezintă numai 7% din amplasamentul total al drumului județean, și anume din cei 21.202,00 ml urmează a fi efectuate aceste lucrări doar pe 1.478,00 ml, restul amplasamentului fiind liber de sarcini, însemnând, că **pe o lungime de 19.724,00 ml s-ar putea executa lucrările de reabilitare drum**. |